b'\n_START_ARTICLE_\nMagnus Andersson\n_START_PARAGRAPH_\nMagnus Andersson (f\xc3\xb8dt 17 maj 1966) er en svensk h\xc3\xa5ndboldtr\xc3\xa6ner og tidligere h\xc3\xa5ndboldspiller._NEWLINE_Magnus Andersson slog igennem i HK Drott, hvortil han kom fra IF Saab. Med Drott vandt han fem svenske mesterskaber og tre s\xc3\xb8lvmedaljer. Under sin karriere representerede han ogs\xc3\xa5 blandt andet TSV GWD Minden og TuS Schutterwald i Tyskland. Fra 1988 til 2003 spillede han i alt 307 landskampe, hvor han vandt VM to gange, EM tre gange og OL-s\xc3\xb8lv tre gange. Han spillede med tr\xc3\xb8je nr. 14 p\xc3\xa5 landsholdet, hvor han havde rollen som playmaker._NEWLINE_Han indledte sin tr\xc3\xa6nerkarriere i 2001 som spillende tr\xc3\xa6ner i Drott. Han afsluttede sin aktive spillerkarrierer efter s\xc3\xa6sonen 2002/03, men havde et midlertidigt comeback i HSG Nordhorn, der blev tr\xc3\xa6net af Ola Lindgren i slutningen af 2003. I 2005 blev han tr\xc3\xa6ner for FCK H\xc3\xa5ndbold, og forlod klubben i 2010 efter klubben blev nedlagt._NEWLINE_Andersson blev fra 2010 landstr\xc3\xa6ner for \xc3\x98strigs herrelandshold.'